Միջոցառման ընթացքում ԵՊԼՀ տարբեր ամբիոնների և կենտրոնների մասնագետները Դիլիջան և Արտաշատ քաղաքների, շրջակա համայնքների դպրոցականներին, նրանց ծնողներին և բոլոր հետաքրքվողներին ներկայացրեցին Երևանի Վ. Բրյուսովի անվան պետական լեզվաբանական համալսարանի բակալավրական և մագիստրոսական ծրագրերը, պատմեցին ուսուցանվող տասնյակ լեզուների մասին: ԵՊԼՀ արտասահմանցի դասախոսները ներկայացրեցին նաև իրենց երկրների մշակույթը և ավանդույթները: Միջոցառմանը ներկա էին համալսարանի ավելի քան 40 դասախոսներ և ուսանողներ, մարզպետարանի և քաղաքապետարանի ներկայացուցիչներ, ուսուցիչներ, դպրոցականներ և ծնողներ: